钦定古今图书集成/明伦汇编/家范典/第050卷 > 《为人后序》宋·册府元龟
## 钦定古今图书集成/明伦汇编/家范典/第050卷 > 《为人后序》宋·册府元龟

《礼》曰：大宗无后小宗之子后之食其旧德世禄之荣
可尚非我族类蒸尝之享奚宜。若乃虞世绪之中衰
惧家声之莫继择纯谨于宗党承肯构于天性先王
之教所以重似续君子之心繇是广亲爱既礼经之
明训亦人情之常道也。其有国封已废王泽复加选
于支属授以爵土斯。又表明庭继绝之恩示人臣同
体之义焉。苟或违厥彝训，乱夫昭穆，远取异姓，俯徇
私昵，岂独《王制》之所禁，故乃神理之不歆。